Durant els anys 90 van néixer a Catalunya diferents iniciatives a càrrec de la societat civil de suport a propietaris i usuaris de finques i espais amb valor natural i paisatgístic emmarcades en el que avui s'anomena custòdia del territori.
L'any 2003, fruit d'aquest procés, es va crear l'associació Xarxa de custòdia del territori, amb el suport del Departament de Medi Ambient i Habitatge i amb la finalitat de promoure i desenvolupar aquesta nova eina de gestió i conservació dels recursos i el patrimoni del territori en col·laboració amb la propietat i els usuaris.
En aquesta línia, s'entén per custòdia del territori el conjunt d'estratègies o tècniques jurídiques a través de les quals s'implica els propietaris i usuaris del territori en la conservació i ús dels valors i els recursos naturals i paisatgístics.
A fi de fomentar la conservació dels recursos naturals de Catalunya, es fa necessària la creació d'uns ajuts que donin suport a les iniciatives de custòdia del territori, com a nova eina de protecció de la natura i tal com s'ha portat a terme en altres països europeus.
Vist el Decret 328/1992, de 14 de desembre, pel qual s'aprova el Pla d'espais d'interès natural;
Vista la Llei 12/1985, de 13 de juny, d'espais naturals;
D'acord amb l'article 20 de la Llei 12/2006, de 27 de juliol, de mesures en matèria de medi ambient, el qual modifica l'article 16 de la Llei 12/1985, d'espais naturals, en el sentit que la declaració com a zona especial de conservació (ZEC) o com a zona de protecció especial per a les aus (ZEPA) implica la inclusió automàtica en el Pla d'espais d'interès natural;
Vist l'Acord de Govern GOV/112/2006, de 5 de setembre, pel qual es designen zones d'especial protecció per a les aus (ZEPA) i s'aprova la proposta de llocs d'importància comunitària (LIC);
Ateses les disposicions de declaració de cadascun dels espais naturals de protecció especials;
Atès el que disposen el capítol 9 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre; la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de la Llei general de subvencions;
D'acord amb l'article 92.3 del text refós de la Llei de finances públiques de Catalunya,
Aprovar les bases reguladores de les subvencions per a la promoció i consolidació de la custòdia del territori als espais naturals de Catalunya, que consten a l'annex d'aquesta Ordre.
Bases reguladores dels ajuts destinats a la promoció i consolidació de la custòdia del territori als espais naturals de Catalunya.1 Objecte dels ajuts
Aquestes bases tenen per objecte regular els ajuts destinats a persones jurídiques sense ànim de lucre (associacions i fundacions) per a la promoció i consolidació de la custòdia del territori als espais naturals de Catalunya.
S'entén per custòdia del territori el conjunt d'estratègies o tècniques jurídiques a través de les quals s'implica els propietaris i usuaris del territori en la conservació i l'ús dels valors i els recursos naturals, culturals i paisatgístics..2 Actuacions pròpies de la custòdia del territori i àmbit d'aplicació dels ajuts
2.1 La finalitat de l'actuació objecte de l'ajut econòmic és el desenvolupament de mesures de custòdia de territori.
Aquestes mesures hauran d'estar vinculades a un programa trianual de custòdia del territori relacionat amb la conservació del patrimoni natural.
El contingut bàsic d'un programa trianual de custòdia es troba definit a l'annex 1, i inclou les mesures clàssiques que comporta el desenvolupament de la custòdia:
a) Restauració i millora dels hàbitats i els hàbitats de les espècies.
b) Maneig i manteniment dels hàbitats i els hàbitats de les espècies.
c) Restauració i millora del paisatge i altres elements del patrimoni natural.
d) Ordenació dels aprofitaments dels recursos naturals i dels usos públics per garantir els punts anteriors.
2.2 L'àmbit d'aplicació d'aquests ajuts és:
a) Amb caràcter preferent, els espais naturals protegits de Catalunya.
Aquest àmbit inclou els espais naturals protegits (espais del PEIN inclosos els ENPE o espais naturals de protecció especial, espais de la xarxa Natura 2000 i espais proposats per formar part de la xarxa Natura 2000).
Igualment s'inclouen en l'àmbit d'aplicació d'aquests ajuts les zones humides incloses a l'Inventari de zones humides de Catalunya.
b) Amb menor preferència, l'àmbit d'aplicació també es fa extensiu als terrenys qualificats de no urbanitzables amb valors naturals rellevants pel que fa a la conservació de la biodiversitat i el patrimoni natural i que no gaudeixen de protecció a l'empara de la Llei 12/1985, d'espais naturals.
2.3 Resten fora de l'àmbit d'aplicació d'aquestes bases els programes de custòdia que tinguin com a finalitat la promoció de les activitats pròpies de la gestió silvícola (tales, aclarides, desembosc, etc), així com aquells programes no relacionats amb el patrimoni natural i els centrats en parcs i jardins urbans, ja siguin públics o privats, espais verds i altres espais de tipologia natural però classificats com a sòl urbà o urbanitzable..3 Despeses subvencionables
3.1 Per al desenvolupament del programa trianual de custòdia descrit a la base 2.1, es determinen aquelles despeses assumides pels beneficiaris dels ajuts que poden ser subvencionables:
a) Despeses de contractació d'una persona experta en custòdia del territori per a un període de 3 anys naturals consecutius, dels quals el primer any natural és el de la resolució d'atorgament de l'ajut.
b) Despeses de comunicació i divulgació lligades a la consecució i difusió del programa trianual de custòdia.
3.2 No són subvencionables despeses següents:
a) Despeses de funcionament general de les entitats beneficiàries dels ajuts (lloguers, telefonia, material fungible, etc.).
b) Inversions d'aquestes entitats per a la compra de material informàtic, mobiliari, etc..4 Destinataris/àries
Poden optar a les subvencions regulades en aquestes bases les persones jurídiques sense ànim de lucre (associacions i fundacions) que tinguin per objecte la gestió i conservació del medi natural i, a la vegada, que no siguin titulars dels terrenys objecte de Programa trianual de custòdia del territori.
Així mateix, hauran de reunir els requisits següents:
a) Estar legalment constituïdes i inscrites en el registre corresponent (Registre d'associacions i Registre de fundacions del Departament de Justícia).
c) No trobar-se en cap de les circumstàncies previstes a l'article 13 de la Llei 38/2003, de 17 de novembre, general de subvencions.
d) En el cas de fundacions, haver presentat els comptes anuals al Registre de fundacions.
El compliment d'aquests requisits s'acreditarà mitjançant l'aportació de la documentació que preveu la base 8 d'aquesta Ordre..5 Import dels ajuts
5.1 Els ajuts atorgats a l'empara d'aquestes bases reguladores són de caràcter plurianual, amb un màxim de 3 anys.
5.2 Pel que fa a les despeses de contractació d'una persona experta en custòdia del territori, l'import de la despesa subvencionable és:
a) El primer any d'atorgament de l'ajut, el 90% del sou brut anual subvencionable de la persona contractada.
b) El segon any d'atorgament de l'ajut, el 80% del sou brut anual subvencionable de la persona contractada.
c) El tercer i últim any d'atorgament de l'ajut, el 70% del sou brut anual subvencionable de la persona contractada.
5.3 La quantitat màxima de sou brut anual subvencionable s'establirà en la convocatòria.
5.4 Pel que fa a les despeses de comunicació i divulgació lligades al programa trianual de custòdia, s'estableixen en un màxim subvencionable de 3.000,00 euros anuals.
5.5 En relació amb les despeses de comunicació, no és subvencionable l'IVA que gravi el valor de les despeses, excepte si la persona beneficiària de la subvenció és consumidora final..6 Caràcter plurianual dels ajuts
6.1 Tal com estableix la base 5.1, els ajuts atorgats a l'empara d'aquestes bases reguladores són de caràcter plurianual, amb un màxim de 3 anys.
6.2 L'atorgament dels ajuts del segon i tercer any, descrits a la base 5.2, estarà condicionat a la justificació de la despesa del primer i segon any, respectivament.
6.3 La tramitació d'atorgament de l'ajut del segon i tercer any no requerirà de cap altre expedient administratiu que l'informe de certificació favorable de la despesa del primer i segon any, respectivament..7 Sol·licituds
7.1 Per a cada convocatòria, les entitats hauran de:
b) Les actuacions proposades en el programa trianual de custòdia s'hauran de correspondre amb un projecte d'execució única o unitària.
No seran admesos programes de custòdia que prevegin actuacions sobre el territori sense coherència territorial, ni funcional, ni relacionades entre elles.
7.2 Les sol·licituds de subvenció s'han de formalitzar i presentar en el model normalitzat que es pot obtenir a través d'internet a la web que indica la convocatòria, o bé a les dependències i adreces que també indica la convocatòria.
Les sol·licituds també es poden presentar pels mitjans que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
7.3 Les sol·licituds s'han de presentar dins el termini que indica la convocatòria, acompanyades de la documentació prevista a la base 8.
7.4 La presentació de les sol·licituds implica la plena acceptació de les bases reguladores i l'autorització de l'Administració de la Generalitat per comprovar els requisits d'estar al corrent del compliment de les obligacions tributàries amb l'Estat i amb la Generalitat de Catalunya, i de les obligacions amb la Seguretat Social imposades per les disposicions vigents..8 Documentació
8.1 Les sol·licituds hauran d'anar acompanyades de la documentació següent:
a) Fotocòpia compulsada del NIF de la persona jurídica sol·licitant.
Fotocòpia compulsada de l'escriptura de constitució i dels estatuts.
Documents acreditatius de la inscripció de la persona jurídica en el registre corresponent.
b) Fotocòpia compulsada de la documentació acreditativa dels poders a favor del representant de l'associació o fundació que signa la sol·licitud i el seu DNI.
c) Declaració responsable d'estar al corrent de les obligacions tributàries i amb la Seguretat Social, o, si s'escau, de no estar-ne subjecte.
d) Declaració responsable conforme no s'és en cap dels supòsits previstos a l'article 13 de la Llei 38/2003, de 17 de novembre, general de subvencions.
e) Declaració responsable sobre si s'han demanat i s'han obtingut altres ajuts o subvencions per a la mateixa finalitat i el volum d'aquest finançament, amb indicació del programa al qual s'ha acollit i l'entitat concedent.
En el cas de no haver sol·licitat altres ajuts, declaració responsable en aquest sentit.
f) Full de domiciliació bancària degudament emplenat, d'acord amb el model normalitzat disponible a la web indicada a la convocatòria i a les dependències i adreces previstes a la convocatòria.
g) Memòria descriptiva detallada i justificativa del programa trianual de custòdia signada pel representant legal de l'entitat.
8.2 D'acord amb el que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, no cal aportar els documents indicats amb les lletres a), b) i f) de l'apartat 1 si la persona sol·licitant ja els ha presentat anteriorment al Departament de Medi Ambient i Habitatge, sempre que no hagin transcorregut més de 5 anys des de la presentació i que no hagin experimentat cap modificació.
En aquest supòsit, la persona sol·licitant ha de presentar la declaració, annexa a l'imprès de sol·licitud, conforme no hi ha hagut modificacions, amb indicació de la data i l'òrgan o la dependència en què van ser presentats els documents i, si es coneix, el procediment a què feien referència.
Si el Departament de Medi Ambient i Habitatge, per causes alienes a la seva actuació, no pot aconseguir els documents, ha de requerir la persona sol·licitant perquè els aporti en el termini de 10 dies.
8.3 El model normalitzat de sol·licitud conté les declaracions a què fan referència les lletres c) i d) de l'apartat 1, i la declaració de si s'han sol·licitat altres ajuts per a la mateixa finalitat prevista a la lletra e).
8.4 Si la sol·licitud no reuneix els requisits previstos o no s'hi adjunta tota la documentació requerida, la unitat competent per tramitar el procediment ha d'atorgar a la persona sol·licitant un termini de 10 dies perquè esmeni la deficiència detectada o aporti la documentació requerida, amb la indicació que si no ho fa s'entendrà que desisteix de la sol·licitud, amb la resolució prèvia de l'òrgan competent per a la tramitació del procediment, que s'ha de notificar a la persona sol·licitant.
Contra aquesta resolució es pot interposar un recurs d'alçada davant el director o directora general del Medi Natural.
8.5 Les sol·licituds presentades fora del termini previst a la convocatòria no són admeses a tràmit.
L'òrgan competent per tramitar el procediment en dicta la resolució corresponent, contra la qual es pot interposar recurs d'alçada davant el director o directora general del Medi Natural.
8.6 La presentació de la sol·licitud d'ajuts implica la plena acceptació de les bases reguladores i l'autorització a l'Administració de la Generalitat per comprovar el compliment dels requisits de trobar-se al corrent de les obligacions tributàries amb l'Estat i amb la Generalitat de Catalunya i de les obligacions amb la Seguretat Social imposades per les disposicions vigents..9 Procediment de concessió
9.1 El Servei de Planificació i Gestió de l'Entorn Natural de la Direcció General del Medi Natural del Departament de Medi Ambient i Habitatge serà l'òrgan competent per a l'ordenació i la instrucció del procediment de concessió de la subvenció.
9.2 Pel que fa als programes de custòdia que facin referència a un àmbit territorial descrit a la base 2.2.b), el Servei de Planificació i Gestió de l'Entorn Natural en farà una valoració prèvia i en dictaminarà l'admissió o no a tràmit.
La no-admissió a tràmit la resol l'òrgan competent per a la tramitació del procediment, que l'haurà de notificar a la persona sol·licitant.
Contra aquesta resolució es pot interposar un recurs d'alçada davant el director o directora general del Medi Natural..10 Atorgament
10.1 Les subvencions es concedeixen en règim de concurrència competitiva.
L'òrgan col·legiat, constituït pel cap del Servei de Parcs i de Planificació i Gestió de l'Entorn Natural i el cap de la Secció d'Espais d'Interès Natural, valora les sol·licituds d'acord amb els criteris previstos a la base 11.2.
10.2 L'òrgan que tramita el procediment, a iniciativa pròpia o a instància de l'òrgan col·legiat previst a l'apartat 1, pot demanar a la persona sol·licitant de la subvenció, amb un requeriment motivat, la informació o documentació complementària que calgui en qualsevol moment del procediment anterior a la proposta de resolució, a fi que sigui aportada en el termini de 10 dies des de la receció de la notificació corresponent amb la indicació que, si no ho fa, perdrà el dret a tràmit..11 Criteris de priorització
11.1 Les subvencions es concediran pel procediment de concurrència competitiva d'acord amb els criteris de priorització previstos en la base 11.2 i basats en la puntuació obtinguda i en funció del crèdit disponible.
11.2 Els programes de custòdia es puntuaran:
a) Segons la seva contribució a la millora i conservació de les espècies, hàbitats i sistemes naturals, especialment si aquests són prioritaris en la legislació comunitària, o bé si són endèmics, rars o amenaçats en el territori de Catalunya: 0-4 punts.
b) Si es tracta d'hàbitats seminaturals o que han de ser objecte de maneig permanent per garantir-ne la conservació: 0-4 punts.
c) Als programes de custòdia que tinguin per àmbit d'actuació els espais naturals protegits, se'ls sumarà 2 punts (+2) addicionals.
d) S'afegirà un altre punt (+1) si l'entitat beneficiària pertany a la Xarxa de custòdia del territori.
e) S'afegirà també un altre punt (+1) si la persona proposada per contractar com a tècnic de custòdia està degudament inscrita a l'atur.
f) S'afegirà un darrer punt (+1) als programes que incloguin el seguiment i avaluació als quals fa referència el punt 5 de l'annex 1.
La puntuació màxima que pot obtenir un programa trianual de custòdia és de 13 punts..12 Resolució
12.1 La concessió de les subvencions es fa mitjançant resolució del director o directora general del Medi Natural, d'acord amb la proposta elaborada per l'òrgan col·legiat previst a la base 10.1 que li presenta el cap de l'òrgan que tramita el procediment.
12.2 La resolució ha de ser motivada i ha de contenir, com a mínim:
a) La identificació de les persones sol·licitants a les quals es concedeix subvenció.
b) L'import de la subvenció i, si s'escau, el percentatge subvencionat.
c) La forma de justificar l'execució de l'objecte de la subvenció.
d) La previsió de poder fer pagaments parcials.
e) La indicació expressa de la desestimació de les sol·licituds admeses a la convocatòria que no han obtingut subvenció.
f) Si la resolució exhaureix o no la via administrativa, amb indicació dels recursos que s'hi poden interposar, l'òrgan davant el qual s'han de presentar i el termini per interposar-los.
g) La manifestació expressa que, amb la fermesa de la resolució, s'entendrà que la persona beneficiària declara tàcitament trobar-se al corrent de les seves obligacions tributàries i amb la Seguretat Social.
12.3 El termini màxim per resoldre i notificar la resolució és de 6 mesos des de la data de finalització del termini de presentació de les sol·licituds.
Sens perjudici de l'obligació de resoldre, transcorregut aquest termini de 6 mesos sense que s'hagi dictat i notificat la resolució expressa, les sol·licituds s'entenen desestimades per silenci administratiu.
12.4 Si en la resolució de la convocatòria no s'han pogut atendre totes les sol·licituds per manca de disponibilitats pressupostàries, en el supòsit que es produeixin renúncies o revocacions de les subvencions concedides, es podran fer nous atorgaments seguint un ordre decreixent de la llista de puntuacions obtinguda segons l'establert a la base 11..13 Notificació de l'ajut
La resolució, que posa fi al procediment, es notifica individualment a les persones interessades en els termes i d'acord amb els requisits que preveuen els articles 58 i 59 de la Llei 30/1992, de 26 de novembre, de règim jurídic de les administracions públiques i del procediment administratiu comú..14 Publicitat
La Direcció General del Medi Natural dóna publicitat a les subvencions concedides en el termini d'un mes des de la data de resolució que posa fi al procediment mitjançant l'exposició d'una relació d'aquestes subvencions al tauler d'anuncis del Departament de Medi Ambient i Habitatge.
A més, les subvencions d'import igual o superior a 3.000 euros es publiquen al Diari Oficial de la Generalitat de Catalunya..15 Renúncia i devolució voluntària
Si la subvenció concedida implica un excés de finançament d'acord amb el que preveuen aquestes bases, ja sigui perquè el cost efectiu de l'activitat realitzada resulti inferior a la despesa prevista inicialment o perquè s'hagin obtingut altres ajuts per a la mateixa activitat amb posterioritat a la concessió de la subvenció, les persones beneficiàries poden renunciar voluntàriament a l'excés de finançament obtingut.
En aquest cas, s'haurà de modificar la resolució d'atorgament.
En el cas de renúncia a una subvenció un cop ja s'haguessin fet pagaments parcials, l'entitat beneficiària haurà de retornar els imports corresponents amb els interessos legals..16 Incompatibilitats
16.1 Aquestes subvencions són compatibles amb altres ajuts que els beneficiaris puguin obtenir per a l'execució de les actuacions previstes en el programa trianual de custòdia.
16.2 Pel que fa a possibles ajuts que el beneficiari obtingui en concepte de sou personal, només seran compatibles quan l'import de la subvenció, en concurrència amb l'ajut atorgat per aquesta Ordre, no superi la xifra de sou anual brut subvencionable establert en la convocatòria.
16.3 Pel que fa a altres ajuts que el beneficiari obtingui en concepte de despeses de comunicació i divulgació, en concurrència amb els ajuts atorgats per aquesta Ordre per al mateix concepte, tampoc podran superar el cost de l'activitat a desenvolupar..17 Justificació i tramitació dels pagaments
17.1 Amb caràcter general s'estableixen dos pagaments parcials anuals, amb la certificació parcial prèvia corresponent.
Aquests pagaments parcials tenen la condició d'abonaments a compte i es procedirà al seu pagament sense l'exigència de garanties per part dels beneficiaris.
La tramitació del pagament s'iniciarà un cop presentada la documentació justificativa prevista a la base 17.4 i conformada pel cap del Servei de Planificació i Gestió de l'Entorn Natural.
És requisit per al pagament parcial o total de la subvenció la comprovació que el beneficiari està al corrent de les obligacions tributàries i amb la Seguretat Social.
17.2 Els terminis per a la justificació de les despeses corresponents als pagaments parcials i final, s'establiran en les corresponents convocatòries.
17.3 Per a cada termini, els beneficiaris de les subvencions resten obligats a justificar la totalitat de la despesa subvencionable en aquell període.
17.4 Atès que la finalitat de l'ajut econòmic és el desenvolupament de mesures de custòdia de territori, la justificació de les actuacions objecte de subvenció es farà d'acord amb el que especifiqui la resolució de concessió.
Amb caràcter general, cada justificació parcial comprendrà:
a) Justificació documental del grau d'execució de les mesures de custòdia durant el període de justificació.
Caldrà presentar una memòria del grau de desenvolupament del programa de custòdia (còpies dels acords de custòdia subscrits amb els propietaris de terrenys, en cas d'haver-ne aconseguit, actuacions realitzades, etc.).
Aquesta memòria haurà d'estar signada i datada pel responsable del programa trianual de custòdia.
b) Justificació econòmica de la contractació de personal expert en custòdia.
La despesa de cada justificació parcial s'acreditarà mitjançant la presentació del contracte i de les nòmines de la persona contractada, degudament signada pel perceptor.
Així mateix, caldrà justificar la retenció i el pagament dels imports corresponents a l'IRPF (models 110 i 190) i la Seguretat Social (documents TC1 i TC2).
Pel que fa al model 190 de liquidació de l'IRPF, i atès que la tramitació d'aquest model és anual, s'haurà de presentar en el primer trimestre de l'exercici posterior a aquell que es justifica.
c) Justificació econòmica de les despeses de comunicació i divulgació.
La despesa de cada justificació parcial s'acreditarà mitjançant factures originals i altres documents probatoris equivalents en el tràfic jurídic mercantil o amb eficàcia administrativa, i documentació que n'acrediti el pagament.
En el cas d'haver editat material divulgatiu (tríptics, fullets, etc), caldrà adjuntar-ne cinc exemplars com a mínim.
Pel que fa a la darrera justificació del darrer any (justificació final), caldrà:
a) Adjuntar la documentació necessària establerta per a qualsevol justificació parcial.
b) Adjuntar una memòria final que reculli la totalitat de les actuacions dutes a terme al llarg dels 3 anys de subvenció.
c) Aportar documentació probatòria del manteniment del lloc de treball..18 Reducció de l'import de la subvenció i revocació
18.1 Amb caràcter anual, i per a cadascun dels 3 anys de la subvenció, si no es justifica degudament la despesa subvencionada, es reduirà l'import de la subvenció concedida en el percentatge dels justificants no presentats o no acceptats i es proposarà el pagament per la quantitat resultant de la liquidació.
18.2 Són causes de revocació les que preveuen l'article 37 de la Llei 38/2003, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
18.3 Serà també causa de revocació i reintegrament dels pagaments percebuts la no-execució del programa trianual de custòdia del territori, malgrat que es justifiquin les despeses de personal i de comunicació i divulgació..19 Altres obligacions dels beneficiaris
A més de l'obligació de justificació, els beneficiaris de les subvencions tenen les obligacions següents:
a) Dur a terme les actuacions subvencionades d'acord amb el programa trianual de custòdia presentat.
És a dir, el beneficiari d'un ajut es compromet a la seva execució per un període de 3 anys.
b) Comunicar al Departament de Medi Ambient i Habitatge qualsevol modificació en les actuacions subvencionades o en el cost de la despesa subvencionada, o qualsevol canvi en la destinació de la subvenció.
A fi que l'òrgan que concedeix la subvenció accepti les modificacions, cal que estiguin degudament motivades, que no impliquin variar la finalitat de la subvenció i que es presentin abans que finalitzi el termini per a la realització del programa trianual de custòdia.
La resolució per la qual s'acceptaran les modificacions ha d'indicar si impliquen la modificació de l'import de la subvenció.
En el cas de manca de resolució i notificació en el termini d'un mes, es considera que les modificacions no s'accepten.
c) Comunicar al Departament de Medi Ambient i Habitatge l'obtenció d'altres subvencions, no indicades en la sol·licitud, per la mateixa finalitat procedents de qualsevol administració o entitat pública o privada, estatals o internacionals.
Aquesta comunicació pot comportar que l'òrgan concedent modifiqui l'import de la subvenció.
d) Sotmetre's a les actuacions de comprovació del Departament de Medi Ambient i habitatge i a les actuacions de control de la Intervenció General de la Generalitat, la Sindicatura de Comptes o altres òrgans competents, i aportar tota la informació i documentació que els sigui requerida en l'exercici de les actuacions anteriors.
e) Disposar dels llibres comptables, registres diligenciats i altres documents degudament auditats en els termes exigits en la legislació mercantil i sectorial aplicable, així com els estats comptables dels quals es desprenguin les actuacions objecte de la subvenció, i conservar els documents justificatius de l'aplicació dels fons rebuts, inclosos els documents electrònics, mentre puguin ser objecte de les actuacions de comprovació i control.
f) Fer constar en qualsevol element publicitari o de difusió de l'activitat subvencionada la col·laboració del Departament de Medi Ambient i Habitatge.
g) Reintegrar els fons percebuts en els supòsits previstos per la normativa vigent.
h) Mantenir, per un període mínim de 10 anys, l'acord o els acords de custòdia subscrits gràcies a aquests ajuts..20 Comprovació i control
20.1 L'òrgan competent per a la tramitació és l'encarregat d'efectuar la comprovació sobre la realització de l'activitat subvencionada d'acord amb la finalitat i els requisits previstos a la convocatòria, a les bases reguladores aprovades per aquesta Ordre i a la resta de normativa que hi és d'aplicació.
20.2 Els beneficiaris han de proporcionar en tot moment la informació que els sigui requerida respecte a la subvenció concedida i sotmetre's a les actuacions de comprovació de la Intervenció General de la Generalitat, de la Sindicatura de Comptes i d'altres òrgans competents d'acord amb la normativa aplicable..21 Règim sancionador
El règim sancionador és el que preveuen l'article 100 i següents del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i els preceptes bàsics de la Llei 38/2003, de 17 de novembre, general de subvencions..22 Normativa aplicable
En tot allò que no preveuen expressament aquestes bases, són d'aplicació les disposicions següents:
a) Llei 38/2003, de 17 de novembre, general de subvencions.
b) El capítol 9 del Text refós de la Llei de finances públiques de Catalunya, aprovada pel Decret legislatiu 3/2002, de 24 de desembre (DOGC núm. 3791A, de 31.12.2002).
c) L'Ordre d'1 d'octubre de 1997, sobre tramitació, justificació i control d'ajuts i de subvencions (DOGC núm. 2500, de 21.10.1997).
d) Els preceptes bàsics de la Llei 38/2003, de 17 de novembre, general de subvencions (BOE núm. 276, de 18.11.2003), i el seu Reglament, aprovat pel Reial decret 887/2006, de 21 de juliol (BOE núm. 176, de 25.7.2006).
e) La Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya (DOGC núm. 1234, de 22.12.1989).
f) La Llei 30/1992, de 26 de novembre, de règim jurídic de les administracions públiques i el procediment administratiu comú (BOE núm. 285, de 27.11.1992).
g) Allò que disposa la Llei de pressupostos de la Generalitat de Catalunya que sigui d'aplicació a l'exercici pressupostari corresponent, i també la resta de normativa aplicable.
Contingut bàsic d'un programa trianual de custòdia del territori
Descripció de l'àmbit objecte de la custòdia
b) L'àmbit objecte de la custòdia.
Titularitat dels terrenys, servituds existents i situació legal.
Característiques físiques d'interès.
Característiques ecològiques i biològiques d'interès.
V. Aspectes socioeconòmics d'interès.
a) Usos humans i activitats productives, vigents o desaparegudes.
Impactes ambientals i paisatgístics a destacar.
Exposició dels objectius i les prioritats de conservació que l'entitat estableix per a l'espai natural protegit o per a l'àmbit del programa trianual de custòdia, així com per als seus hàbitats i espècies.
Justificació de la conveniència, oportunitat i/o necessitat dels objectius escollits.
Avaluació de l'estat de conservació de l'espai natural protegit o de l'àmbit del programa trianual de custòdia, així com dels seus hàbitats naturals o seminaturals i de les espècies clau, basada en els objectius definits.
Determinació dels requeriments de gestió necessaris per recuperar o assolir aquests objectius
Tipologia de mesures operatives per al compliment dels objectius estratègics.
Temporalització i valoració econòmica.
Seguiment i avaluació del programa trianual de custòdia del territori.
Informació addicional sobre l'entitat de custòdia proposant.
a) Memòria de les seves experiències en custòdia.
b) Capacitat tècnica i operativa per a desenvolupar el projecte de custòdia.